Ես առանձնապէս ոչ տպաւորուած եմ, ոչ ալ համաձայն եղած եմ ՀՅԴ-ի վերջին տարիներու վարած ներհայաստանեան քաղաքականութեան և անկեղծօրէն արտայայտած եմ իմ հակառակ տեսակէտներս։ Բայց երբե՛ք, ոչ մէկ առիթով և ոչ մէկ պարագայի տակ կրնամ ընդունելի համարել դաւաճանի խարանը ՀՅԴ-ի ճակատին դրոշմելու նկրտումները, նոյնիսկ երբ ՀՀԿական իշխանութիւններու հետ անոր գործակցութիւնը ոչ մէկ լաւ արդիւնքի հասած է, կամ նոյնիսկ եթէ կուսակցական ղեկավարներ շարունակաբար սայթաքած են իրենց գործունէութեան ընթացքին։